**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԵՐԵՎԱՆ ՔԱՂԱՔԻ ԱՋԱՓՆՅԱԿ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

Ա․ Սարգսյան փ․ հ․ 5, (+374 11) 518-050,Էլ․ փոստ՝ ajapnyak@yerevan.am

№ 42763-23

**«ԳՐԱՖԵՆ-ՇԻՆ» ՍՊԸ-Ի ՏՆՕՐԵՆ**

**ՊԱՐՈՆ Ա․ՆԱԼԲԱՆԴՅԱՆԻՆ**

**/Հասցե՝ ք․Երևան, Ազատության 21-րդ փող․, հ․ 23բն․/**

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

**Հարգելի՛ պարոն Նալբանդյան,**

Երևանի քաղաքապետարանի և «ԳՐԱՖԵՆ-ՇԻՆ» ՍՊԸ-ի միջև 08.05.2023թ. կնքվել է ԵՔ-ԳՀԱՇՁԲ-23/105 ծածկագրով աշխատանքների կատարման գնման պայմանագիր, ըստ որի պետք է իրականացվեին Աջափնյակ վարչական շրջանի հանգստի գոտիների և զբոսայգիների կառուցման ու պահպանման աշխատանքներ:

1.1 կետի համաձայն՝ «Կապալառուն պարտավորվում է սույն պայմանագրով (այսուհետ` պայմանագիր) սահմանված կարգով, նախատեսված ծավալներով, ձևով և ժամկետներում կատարել Աջափնյակ վարչական շրջանի հանգստի գոտիների և զբոսայգիների կառուցման ու պահպանման աշխատանքները, իսկ Պատվիրատուն պարտավորվում է ընդունել կատարված աշխատանքը և վարձատրել դրա համար։

Գնման պայմանագրի կողմ հանդիսացող «ԳՐԱՖԵՆ-ՇԻՆ» ՍՊԸ-ն 12․11․2022 թվականից մինչև 12․11․2024 թվականը ներառված է լիազոր մարմնի կողմից հրապարակված գնումների գործընթացին մասնակցելու իրավունք չունեցող մասնակիցների ցուցակում։

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»:

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»:

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Ղեկավարվելով վերը նշված իրավական հիմքերով, համաձայն ՀՀ կառավարության 2017 թվականի մայիսի 4-ի N 526-Ն որոշման 33-րդ կետի 8-րդ ենթակետի պահանջների, այն է՝  այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում, մինչև պայմանագրի կնքումը, պայմանագրի կողմը ներկայացրել է կեղծ փաստաթղթեր (տեղեկություններ և տվյալներ), կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո պատվիրատուն իրավունք ունի միակողմանիորեն լուծելու պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն հիմք կհանդիսանային պայմանագիրը չկնքելու համար: Ընդ որում, պատվիրատուն չի կրում պայմանագրի միակողմանի լուծման հետևանքով պայմանագրի կողմի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով պատվիրատուի կրած վնասներն այն ծավալով, որի մասով պայմանագիրը լուծվել է, Երևան քաղաքի Աջափնյակ վարչական շրջանը միակողմանի հրաժարվում է կնքված պայմանագրից՝ համապատասխանաբար համարելով այն լուծված։։

**ՀԱՐԳԱՆՔՈՎ՝**

**ՎԱՐՉԱԿԱՆ ՇՐՋԱՆԻ**

**ՂԵԿԱՎԱՐԻ Ժ/Պ ԿԱՄՍԱՐ ԲԱԲԻՆՅԱՆ**



Կատարող` Ա Պետրոսյան

Հեռ.011518051

Էլ-փոստ՝ ani.petrosyan@yerevan.am